
Spoštovani študenti, spoštovane študentke!


	Zadeva :
	NAVODILA IN PRISPEVKI

	
	Ponavljanje letnika v študijskem letu 2026/2027 – izredni študij




Študent ponavljavec je oseba, ki se ponovno vpiše v isti letnik, ker ni izpolnila pogojev za  napredovanje v višji letnik in opravlja manjkajoče obveznosti ter ima pravico sodelovati pri vseh oblikah visokošolskega izobraževalnega dela v letniku, ki ga ponavlja (predavanja, vaje, seminarji, trikratni pristop na izpit). (2. člen Navodil o prispevkih in vrednotenju stroškov na UM št. 012/N2/2023/412-SF -UPB1).


Stroški in plačilo 
Izredni študent, ki ponavlja letnik, poleg vpisnih stroškov plača šolnino.  (7. člen Navodil o prispevkih in vrednotenju stroškov na UM št. 012/N2/2023/412-SF -UPB1).
Šolnina predstavlja stroške izvedbe neopravljenih obveznosti, ki se izračunajo po postavki izvedba predmeta z izpitom, ki je enaka številu ECTS neopravljenih obveznosti, pri čemer velja:
· da je vrednost 1 ECTS za študijski program 1. stopnje 55,00 €
· da je vrednost 1 ECTS za študijski program 2. stopnje 58,33 €
· da je vrednost 1 ECTS za študijski program 3. stopnje 65,00 €.

Izredni študent, ki ponavlja letnik, s fakulteto sklene pogodbo, s katero se opredeli tudi znesek šolnine. Ta vključuje priključitev h generaciji študentov ter omogoča prisotnosti pri vseh kontaktnih urah, določenih z akreditiranim predmetnikom javnoveljavnega študijskega programa, pristope k sprotnemu preverjanju znanja, če je le-to predvideno z učnim načrtom in če ga nosilec učne enote odobri, in tri pristope k izpitu, in sicer ne glede na vrsto izpita (tudi če mora študent skladno s Pravilnikom o preverjanju in ocenjevanju znanja na UM pristopiti h komisijskemu izpitu). Veljavnost treh plačanih pristopov k izpitu je omejena, in sicer do konca tekočega študijskega leta. Ne glede na to, ali je kandidat izkoristil vse tri pristope ali ne, mora po tem datumu v primeru neopravljene učne enote plačati vsak pristop k izpitu skladno s tarifnim delom cenika UM. Ne glede na število plačanih pristopov k izpitu, opredeljenih v pogodbi, se za štetje skupnega števila pristopov k izpitu pri posamezni učni enoti upošteva pravilnik, ki ureja preverjanje in ocenjevanje znanja na UM.

Študent ponavljalec šolnino poravna pred ponovnim vpisom v letnik (v kolikor je samoplačnik) oz. po vpisu (v kolikor je plačnik podjetje).

 
        								             Neža Levičar, 
        Vodja referata za študijske zadeve 
Dostaviti:
1. oglasna deska (KK, VE)
1. spletna stran 
1. arhiv

